Sny die suurlemoene in halwes of kwarte en druk ’n koperplaatjie en ’n sinkplaatjie in elke stuk suurlemoen. Die koper- en sinkplaatjie in die suurlemoen moet nie aanmekaar raak nie, want dit sal ’n kortsluiting veroorsaak.
Omdat dit moeilik is om die plaatjies aanmekaar te verbind, kan jy ’n elektriese verbindingsdraadjie aan elke plaatjie vassoldeer. Dit is dan kinderspeletjies om die draadjies reg te koppel.
Die eenvoudigste periskoop is ’n optiese instrument waarin twee ewewydige spieëls in ’n buis aangewend word om oor ’n hindernis te kyk, byvoorbeeld om ’n hoek of bo-oor ’n muur. Periskope het standaard-toerusting op duikbote geword om daarmee van onder die water te kyk wat op die wateroppervlak aan die gebeur is, hoewel moderne duikbote deesdae eerder met gevorderde elektroniese sensors toegerus word om die werk te doen.
Die beginsel waarvolgens die spieël-periskoop werk, is heel eenvoudig. Lig van ’n afgeleë voorwerp val op die boonste skuins spieël, wat dit in die periskoopbuis ondertoe weerkaats na ’n tweede skuins spieël, wat dit op sy beurt weerkaats tot in die oog van die waarnemer (illustrasie ONDER).